

Konkurentsiamet

Maksejõuetuse teenistus

15.05.2024

Tsiviilasi 2-23-6515

**Ettepanek**

Harju Maakohtu menetluses on Worldlife Estonia OÜ (pankrotis) pankrotimenetlus. Kohus nimetas 22.06.2023 pankrotihalduriks Andrias Palmitsa.

06.03.2024 esitas pankrotihaldur kohtule teate pankrotivara ebapiisavusest massikohustuste ja pankrotimenetluse kulude katmiseks PankrS § 158 lg 1 tähenduses.

Pankrotihalduri aruande kohaselt puudus pankroti väljakuulutamise seisuga võlgniku arvelduskontol raha. Võlgniku esemelise vara moodustavad kaks sõidukit, s.o 2008. a toodetud sõiduauto Opel Tigra, registrimärgiga 001ASC, ja 2008. a toodetud kaubik Iveco Daily 35C15, registrimärgiga 619BPS, mille väärtuseks on haldur võlausaldajate esimese üldkoosoleku toimumise ajal hinnanud kokku 4000 eurot. Käesolevaks ajaks on avalikul elektroonilisel enampakkumisel kaubik Iveco Daily 35C15 võõrandatud ja selle müügist on laekunud 2000 eurot. Sõiduauto Opel Tigra on müümata, st selle esimene enampakkumine alghinnaga 2000 eurot on enampakkumisele registreerijate puuduse tõttu nurjunud. Täiendavalt on võlgniku omandis Aktsiaseltsi Medical Pharmacy Group (registrikood 12356191, asukoht Ülikooli 8, 51003 Tartu) aktsiad, mille väärtuseks on haldur võlausaldajate esimese üldkoosoleku toimumise ajal hinnanud 2 044 127,84 eurot. Aktsiate osas on võlausaldajate esimene üldkoosolek otsustanud, et aktsiaid ei müüda enne aktsiaseltsi saneerimis- menetluse lõppemist ning seonduvalt eeltooduga võlgniku tegevust ei lõpetata. 1Võlgniku võlausaldaja on haldurit 25.01.2024 e-kirjas (lisa 1) informeerinud aga asjaolust, et Aktsiaseltsi Medical Pharmacy Group üürileandja on piiranud aktsiaseltsi juurdepääsu tema valdusesse antud ruumidele. Seda on kinnitanud ka üürileandja haldurile 05.02.2024 saadetud e-kirjas (lisa 2). Nagu nähtub kohtu 13.02.2024 vastusest halduri järelepärimisele (lisa 3), on kohtute infosüsteemi kohaselt Aktsiaselts Medical Pharmacy Group esitanud Tartu Maakohtule pankrotiavalduse, mistõttu ei pruugi aktsiatel olla ka üldse mingisugust müügiväärtust, nagu võlgniku juhatuse liige haldurile ja võlausaldajatele esitlenud on. Võttes arvesse eeltoodut, on Worldlife Estonia OÜ (pankrotis) pankroti- menetluses saabunud olukord, kus pankrotivara müügist saadava raha arvel suure tõenäosusega ei õnnestu katta juba tekkinud ja ka edaspidi tekkivaid pankrotimenetluse kulusid.

Võlgniku arvelduskontolt nr EE451010220199893228 on perioodil 10.09.2014 kuni 18.07.2021 võetud sularahas välja 87 853,36 eurot.

Pankrotihaldur on analüüsinud võlgniku poolt tehtud kaardimakseid ning tuvastanud, et võlgnik on tasunud alates 21.09.2014 ehitus- ja sisustus- kaupade eest 21 220,38 eurot; tõenäoliselt rõivaste eest 1654,87 eurot; reisi- ja majutuskulude eest 30 520,36 eurot ning merendusega seotud kulude (nt veesõidukite remondi) eest 5539,87 eurot. Selliste kulude suurus kokku on olnud kokku 58 935,48 eurot.

Pankrotihaldur on tuvastanud, et võlgniku kontolt on tasutud juhatuse liikme Swen Uusjärve kontole 27 400 eurot. Swen Uusjärv on võlgniku kontole tagastanud 10 800 eurot (saldo –16 600 eurot).

Neid asjaolusid silmas pidades võib võlgnikul olla kahju hüvitamise nõue võlgniku juhatuse liikmete vastu. Võlgniku juhatuse liikmetena on alates võlgniku asutamisest kuni käesoleva ajani tegutsenud Swen Uusjärv (isikukood 37705080282) ning kuni 10.09.2019 Roman Solomatin (isikukood 37703060258) ja Toomas Kaevand (isikukood 37804220304).

Võlgniku kontoväljavõtte kohaselt on võlgnik andnud Aktsiaseltsile Medical Pharmacy Group laenu kogusummas 395 100 eurot. Laenust on tagastatud 70 000 eurot. Tagastamata laenusumma on 325 100 eurot.

Võlgniku kontoväljavõtte kohaselt on võlgnik tasunud perioodil 10.06.2021 kuni 18.07.2021 Investoriteliit.ee OÜ-le (registrikood 12272413, asukoht Ülikooli 8, 51003 Tartu) arvete alusel kokku 1800 eurot. Kõnealuse rahasumma tasumine võib olla tagasivõidetav PankrS § 113 lg 1 p 3 alusel.

Massikohustuste ja pankrotimenetluse kulude katteks võlgnikul vara puudub ning deposiiti tasutud ei ole.

**Juhindudes pankrotiseaduse § 30 lg-s 5 § 158 lg-st 51 ja § 19211 lg-st 1, teeb kohus maksejõuetuse teenistusele ettepaneku esitada kohtule avaldus pankrotimenetluse läbiviimiseks avaliku uurimisena. Avalduse esitamise tähtpäev on 14.06.2024. Põhjendatud vajaduse esinemisel on võimalik taotleda selle tähtaja pikendamist.**

Lugupidamisega

*/allkirjastatud digitaalselt/*

Gerli Spelman

Kohtujurist